Üldkohtu 12. juuni 2019. aasta otsus – Advance Magazine Publishers versus EUIPO – Enovation Brands (VOGUE)
(kohtuasi T-346/18)1
(Euroopa Liidu kaubamärk  – Vastulausemenetlus  – Euroopa Liidu sõnamärgi VOGUE taotlus – Varasem siseriiklik sõnamärk VOGA – Haldusmenetluse peatamine – Määruse (EÜ) nr 2868/95 eeskirja 20 lõike 7 punkt c (nüüd delegeeritud määruse (EL) 2018/625 artikli 71 lõige 1) – Määruse nr 2868/95 eeskirja 65 punkt 2)
Kohtumenetluse keel: inglise
Pooled
Hageja: Advance Magazine Publishers, Inc. (New York, New York, Ameerika Ühendriigid) (esindajad: barrister T. Alkin ja solicitor N. Hine)
Kostja: Euroopa Liidu Intellektuaalomandi Amet (EUIPO) (esindajad: D. Gája ja H. O’Neill)
Teine pool EUIPO apellatsioonikoja menetluses, menetlusse astuja Üldkohtus: Enovation Brands, Inc. (Aventura, Florida, Ameerika Ühendriigid) (esindaja: advokaat R. Almaraz Palmero)
Ese
Hagi EUIPO neljanda apellatsioonikoja 27. märtsi 2018. aasta otsuse (asi R 259/2017-4) peale, mis käsitleb Enovation Brandsi ja Advance Magazine Publishersi vahelist vastualusemenetlust.
Resolutsioon
Tühistada Euroopa Liidu Intellektuaalomandi Amet (EUIPO) neljanda apellatsioonikoja 27. märtsi 2018. aasta otsus (asi R 259/2017-4).
Jätta EUIPO kohtukulud tema enda kanda ning mõista temalt välja Advance Magazine Publishers, Inc kohtukulud.
Jätta Enovation Brands, Inc kohtukulud tema enda kanda.
____________
1 ELT C 268, 30.7.2018.